Lee Remick

Lee Ann Remick (født 14. desember 1935, død 2. juli 1991) var en amerikansk skuespillerinne. Hun hadde en lang karriere både på teater, film og fjernsyn. Remick vant Golden Globe for rolletolkningen sin i TV-filmen Politirapport (1973). Hun vant Golden Globe og BAFTA for tittelrollen i miniserien Jennie: Lady Randolph Churchill (1974). I tillegg ble Remick nominert til sju Emmy, fire Golden Globe, én Oscar, én BAFTA og én Tony. Hun døde 55 år gammel av nyre- og leverkreft.

 Barndom 
Remick ble født 14. desember 1935 i Quincy i Massachusetts. Hun var datter av Frank Remick, eieren av en møbelforretning, og Patricia Remick, en skuespillerinne. Remicks oldemor var den engelskfødte predikanten Eliza Duffield. Remick ønsket opprinnelig å bli danserinne. Hun studerte ballett i ti år hos Ruth Swoboda og moderne dans i et år hos Charles Weidman. I 1953, da Remick studerte ved Hewitt School på Manhattan, debuterte hun på Broadway i teaterstykket Be Your Age. Hun begynte på Barnard College i 1954, men sluttet etter tre måneder for å satse på en skuespillerkarriere.

 Karriere 
Remick spilte gjesteroller i TV-serier som Robert Montgomery Presents, Kraft Television Theatre og Studio One. Hun hadde sin filmdebut i Elia Kazans Et ansikt i mengden (1957), der hun spilte en flørtende heiagjengleder. Remick bodde hos en familie Piggott i Arkansas, der filmen ble spilt inn, og øvet seg i drill for å forberede seg til rollen. Året etter spilte hun Eula Varner, den lidenskapelige svigerdatteren til Will Varner, spilt av Orson Welles, i Flammende sommer. Remick spilte det angivelige voldteksofferet Laura Manion, som må støtte sin mann som har drept overgriperen, i Otto Premingers En studie i mord (1959). Hun ble nominert til Golden Globe for rolletokningen sin.

Remick vant Golden Laurel og prisen for beste kvinnelige skuespiller under San Sebastián internasjonale filmfestival for rollen som Jack Lemmons alkoholiserte kone i Dager med vin og roser (1962). Hun ble i tillegg nominert til Oscar for beste kvinnelige hovedrolle, Golden Globe og BAFTA. Samme året ble hun valgt som Marilyn Monroes erstatter i hennes siste film, Something's Got to Give. Dean Martin, som spilte den mannlige hovedrollen, nektet imidlertid å spille inn filmen med noen andre enn Monroe og hun fikk etterhvert jobben tilbake.

I 1964 spilte Remick i Broadway-musikalen Anyone Can Whistle, skrevet av Stephen Sondheim og Arthur Laurents. Hun spilte også i todagerskonsertversjonen av hans musikal, Follies, i Avery Fisher Hall i Lincoln Center i september 1985. Remick spilte en blind kvinne som blir terrorisert av narkotikasmuglere i Broadway-teaterstykket Wait Until Dark i 1966. Hun ble nominert til Tony-prisen for rolletolkningen sin. Remick spilte mot Gregory Peck i skrekkfilmen The Omen (1976), der deres adopterte sønn viser seg å være Antikrist.

Remick spilte i en rekke TV-filmer og miniserier de siste årene av karrieren og ble nominert til Emmy totalt sju ganger. Hun vant Golden Globe og ble nominert til Emmy for rollen som Cassie Walters i TV-filmen Politirapport (1973). Remick spilte flere virkelige personer og vant Golden Globe og BAFTA for rollen som lady Randolph Churchill, moren til Winston Churchill, i miniserien Jennie: Lady Randolph Churchill (1974). I tillegg spilte hun blant andre Kay Summersby, Dwight D. Eisenhowers sjåfør og angivelige elskerinne, i miniserien Ike (1979) og skuespillerinnen Sarah Bernhardt i miniserien Jorden rundt på 80 dager (1989).

 Privatliv 
Remick giftet seg med produsenten og regissøren William A. Collaran i 1957. Ekteparet fikk de to barna Kate Colleran Sullivan og Matthew Remick Colleran sammen, men ble skilt i 1969. I 1970 giftet Remick seg med produsenten William Rory «Kip» Gowans, som hun var gift med frem til sin død.

Remick ble syk under en filminnspilling i Frankrike i 1989 og fikk påvist svulster i nyrene og lungene. Hun døde av kreft 2. juli 1991 i sitt hjem i Los Angeles i California. 

 Ettermæle 
Det australske indierock-bandet The Go-Betweens' første single, «Lee Remick», som ble utgitt i 1978, handlet om henne.

 Filmografi 
+ Film År  Tittel  Rolle Merknad 1957  Et ansikt i mengden  Betty Lou Fleckum   1958  Flammende sommer  Eula Varner   1959  Vi rir mot vest  Callie   En studie i mord  Laura Manion  Nominert til Golden Globe 1960  Den ville elven  Carol Garth Baldwin   1961  Skjulestedet  Temple Drake   1962  Fare uten ansikt  Kelly Sherwood   Dager med vin og roser  Kirsten Arnesen Clay  Vant Golden Laurel og beste kvinnelige skuespiller påSan Sebastián internasjonale filmfestival, nominert til Oscar, Golden Globe og BAFTA 1963  En mann på flukt  Stella Black   Ta ikke den!  Molly Thatcher  5.-plass Golden Laurel 1965  Baby the Rain Must Fall  Georgette Thomas   Et vogntog med whisky  Cora Templeton Massingale  3.-plass Golden Laurel 1968  Slik behandler man ikke damer  Kate Palmer   The Detective  Karen Wagner Leland   1969  Harde betingelser  Sheila Metcalfe    1970  Pengekisten  Sykepleier Fay McMahon   A Severed Head  Antonia Lynch-Gibbon   Vik ikke en tomme  Viv Stamper   1973  A Delicate Balance  Julia   1974  Touch Me Not  Eleanor   1975  Hennessy - hensynsløs hevner  Kate Brooke   1976  The Omen  Katherine Thorn   1977  Telefon  Barbara   1978  Denne mann er farlig  Doktor Zonfeld   1979  Européerne  Eugenia Young   1980  Konkurransen  Greta Vandemann   Hyldest til en morsom mann  Maggie Stratton  Nominert til Genie Award 1986  Emmas krig  Anne Grange  

+ Fjernsyn År  Tittel  Rolle Merknad 1953  Armstrong Circle Theatre   Episode: «Judy and the Brain» 1953–1957  Kraft Television Theatre   5 episoder 1954–1956  Robert Montgomery Presents Josephine Perry / Bee-Jay (akt 1) / Edith  6 episoder 1954–1956  Studio One  Elaine Bayley / Jessie  2 episoder 1957–1958  Playhouse 90  Peggy Maylin / Cecelia Brady  2 episoder 1960  The Tempest  Miranda  TV-film 1961  The Art Carney Special   Episode: «Everybody's Doin' It» 1962  Theatre '62  Katrin Holstrom  Episode: «The Farmer's Daughter» 1967  Damn Yankees!  Lola  TV-film 1972–1977  Play of the Month  Maria Gostrey / Alma Winemiller  2 episoder 1972  The Man Who Came to Dinner  Maggie Cutler  TV-film 1973  And No One Could Save Her  Fern O'Neil  TV-film Of Men and Women  Vertinne / Rosemary  TV-filmKortfilm: «All On Her Own» Politirapport  Cassie Walters  TV-filmVant Golden Globe, nominert til Emmy 1974  QB VII  Lady Margaret  MiniserieNominert til Emmy Jennie: Lady Randolph Churchill  Lady Randolph Churchill  MiniserieVant Golden Globe og BAFTA, nominert til Emmy  1975  Hustling  Fran Morrison  TV-film A Girl Named Sooner  Elizabeth McHenry  TV-film 1978  Breaking Up  JoAnn Hammil  TV-film Wheels  Erica Trenton  MiniserieNominert til Golden Globe og Emmy 1979  Torn Between Two Lovers  Diana Conti  TV-film Ike  Kay Summersby  Miniserie 1980  Ike: The War Years  Kay Summersby  TV-film Haywire  Margaret Sullavan  TV-filmNominert til Emmy The Women's Room  Mira Adams  TV-film 1982  The Letter  Leslie Crosbie  TV-filmNominert til Golden Globe I Do! I Do!  Hun (Agnes)  TV-filmVant CableACE Award 1983  The Gift of Love: A Christmas Story  Janet Broderick  TV-film 1984  A Good Sport  Michelle Tenney  TV-film Mistrals datter  Kate Browning  Miniserie Six Centuries of Verse   Episode: «American Pioneers 1849-1910» Rearview Mirror  Terry Seton  TV-film 1985  Faerie Tale Theatre  Snedronningen  Episode: «The Snow Queen» Toughlove  Jan Charters  TV-film 1986  Av rent blod  Alicia Browning  TV-film 1987  American Playhouse  Eleanor Roosevelt  Episode: «Eleanor: In Her Own Words»Nominert til Emmy Nutcracker: Money, Madness & Murder  Frances Schreuder  MiniserieNominert til Emmy Screen Two  Grace Gardner  Episode: «The Vision»  1988 Jesse  Jesse Maloney  TV-film 1989  Bridge to Silence  Marge Duffield  TV-film Jorden rundt på 80 dager  Sarah Bernhardt  Miniserie Dark Holiday  Gene LePere  TV-film

 Priser og nominasjoner 
 År  Pristittel  Kategori  Film/Teaterstykke/TV-program  Resultat 1958  Golden Laurel  Beste kvinnelige nykommer   1960  Golden Globe  Beste kvinnelige skuespiller – Drama  En studie i mord   1963  Golden Laurel  Beste kvinnelige dramaskuespiller  Dager med vin og roser   San Sebastián internasjonale filmfestival  Beste kvinnelige skuespiller  Dager med vin og roser   Oscar  Beste kvinnelige hovedrolle  Dager med vin og roser   Golden Globe  Beste kvinnelige skuespiller – Drama  Dager med vin og roser   Golden Laurel  Beste kvinnelige filmstjerne   1964  BAFTA  Beste utenlandske kvinnelige skuespiller  Dager med vin og roser   Golden Laurel  Beste kvinnelige komedieskuespiller  Ta ikke den!   1965  Hasty Pudding Theatricals  Årets kvinne   1966  Tony-prisen  Beste kvinnelige skuespiller i et teaterstykke  Wait Until Dark   Golden Laurel  Beste kvinnelige komedieskuespiller  Et vogntog med whisky   1968  Golden Laurel  Beste kvinnelige filmstjerne   1974  Golden Globe  Beste kvinnelige TV-skuespiller – Drama  Politirapport   Primetime Emmy Award  Beste kvinnelige hovedrolle i en miniserie eller TV-film  Politirapport   1975  BAFTA  Beste kvinnelige TV-skuespiller  Jennie: Lady Randolph Churchill   Primetime Emmy Award  Beste kvinnelige birolle i et komedie- eller dramaprogram  QB VII   1976  Golden Globe  Beste kvinnelige TV-skuespiller – Drama  Jennie: Lady Randolph Churchill   Primetime Emmy Award  Beste kvinnelige hovedrolle i en miniserie eller TV-film  Jennie: Lady Randolph Churchill   1978  Primetime Emmy Award  Beste kvinnelige hovedrolle i en miniserie eller TV-film  Wheels   1979  Golden Globe  Beste kvinnelige TV-skuespiller – Drama  Wheels   1980  Primetime Emmy Award  Beste kvinnelige hovedrolle i en miniserie eller TV-film  Haywire   1981  Genie Award  Beste utenlandske kvinnelige skuespiller  Hyldest til en morsom mann   1983  Golden Globe  Beste kvinnelige skuespiller i en miniserie eller TV-film  The Letter   1984  CableACE Award  Beste kvinnelige skuespiller i et komedie- eller musikkprogram  I Do! I Do!   1987  Primetime Emmy Award  Beste individuelle prestasjon i en dokumentar/informasjonsfilm  American Playhouse-episoden «Eleanor: In Her Own Words»   Primetime Emmy Award  Beste kvinnelige hovedrolle i en miniserie eller TV-film  Nutcracker: Money, Madness & Murder   1990  Women in Film Crystal Award   1991  Stjerne på Hollywood Walk of Fame 6104 Hollywood Blvd.  

 Referanser 

 Eksterne lenker 


Kategori:Skuespillere fra USA
Kategori:Oscar-nominerte skuespillere
Kategori:BAFTA-vinnere
Kategori:Hollywood Walk of Fame
Kategori:Personer fra Quincy